
EXPUNERE DE MOTIVE 
PRIVIND OPORTUNITATEA PROIECTULUI DE HOTĂRÂRE –
 aprobarea participării Municipiului Timișoara la constituirea   Asociaţiei de Dezvoltare Intercomunitară ALIANȚA VESTULUI


 Având în vedere Protocolul nr. 1/13.02.2019, semnat de către primarii municipiilor Arad, Cluj-Napoca, Oradea și Timișoara, în urma evenimentului public de lansare a patrulaterei Vestului (Timișoara, 2018), precum și a conferinței de lansare a viziunii Alianței Vestului (Timișoara, 04.12.2018), Protocol prin care semnatarii au decis asocierea într-o asociație de dezvoltare intercomunitară, cu denumirea Alianța Vestului, stabilind, totodată patrimoniul inițial al acesteia (80.000 lei, constituit din contribuția în numerar în cuantum de 20.000 lei/asociat), cotizația anuală (0,5 Eur/locuitor/UAT), precum și membrii primului Consiliu Director, respectiv principiul de rotație al alegerii președintelui, 
 	 Având în vedere scopul pentru care se constituie ALIANȚA VESTULUI, acela al dezvoltării durabile a unităţilor administrativ-teritoriale care alcătuiesc asociaţia şi a întregii zone limitrofe acestora, prin realizarea în comun a unor proiecte de dezvoltare de interes public sau regional şi prin furnizarea în comun a unor servicii publice.
Această asociere urmărește dezvoltarea durabilă a regiunii AVE, a întregii zone urbane funcționale intercomunitară şi a tuturor unităţilor administrativ-teritoriale care compun asociaţia prin elaborarea si implementarea planurilor integrate de dezvoltare la nivelul strategiei intercomunitară AVE.
Unităţile administrativ-teritoriale având calitatea de membri fondatori şi asociaţi sunt:
1. MUNICIPIUL TIMIȘOARA, cu sediul în Municipiul Timișoara, Bd. C.D. Loga, nr. 1, cod postal 300030, cod fiscal RO14756536, reprezentat de domnul Nicolae ROBU, cetățean român, în calitate de Primar;
2. MUNICIPIUL ARAD, cu sediul în Municipiul Arad, Bulevardul Revoluţiei nr. 75, cod postal 310130, cod fiscal 3519925, reprezentat de domnul Gheorghe FALCĂ, cetăţean român, în calitate de primar;
3. MUNICIPIUL CLUJ NAPOCA, cu sediul în Municipiul Cluj, Str. Moţilor, nr. 3, cod postal 400001, cod fiscal 4305857, reprezentat de domnul Emil BOC, cetăţean român, în calitate de primar;
4. MUNICIPIUL ORADEA, cu sediul în Municipiul Oradea, Piața Unirii 1- 3, cod postal 410100, cod fiscal 4230487, reprezentat de domnul Ilie Gavril BOLOJAN, cetăţean român, în calitate de primar.
Obiectivele asociaţiei sunt următoarele:
-  îmbunătățirea radicală a mobilității și accesibilității între cele patru orașe.
-  susținerea de măsuri active pentru dezvoltarea economică și socială.
-. colaborarea pentru identificarea și implementarea unor măsuri de creștere a performanțelor în    administrație.
- promovarea modelului european de politică publică, consonant cu societatea cunoașterii, promotor și valorizator de cultură.
Caracterul Asociaţiei este de interes general, ca persoană juridică de drept privat fără scop patrimonial, care se constituie în vederea atingerii obiectivelor.
Din punctul de vedere al regimului juridic în care funcţionează, Asociaţia este o asociaţie de dezvoltare intercomunitară, persoană juridică de drept privat şi de utilitate publică, în conformitate cu prevederile Legii nr. 215/2001 (art. 11,12,13) şi Legii nr.51/2006, cu modificările şi completările ulterioare.
Asociaţiei de Dezvoltare Intercomunitară ALIANȚA VESTULUI va avea sediul in municipiul Timișoara, Str. Vasile Alecsandri nr. 1 SAD 10 (unitate individuală nr.24) și SAD 11 (unitate individuală nr.25), potrivit Hotărârii Consiliului Local al Municipiului Timișoara nr. 122/27.03.2019.
Având în vedere prevederile Ordonanța Guvernuluinr. 26/2000 cu privire la asociații și fundații 
În temeiul art. 11, art. 12, art. 13 din  Legea  nr. 215/2001 privind administrația publică locală.
Considerăm oportună iniţierea unui proiect de hotărâre privind aprobarea participării Municipiului Timișoara la constituirea Asociaţiei de Dezvoltare Intercomunitară ALIANȚA VESTULUI, potrivit Actului constitutiv și Statutului întocmite în spiritul Protocolului nr. 1/13.02.2019 și cu respectarea prevederilor Ordonanței Guvernului nr. 26/2000 cu privire la asociații și fundații .

Totodată, propunem și aprobarea cuprinderii în Bugetul de venituri şi cheltuieli al Municipiului Timişoara, a sumelor necesare pentru:
- participarea Municipiului Timișoara la constituirea patrimoniul inițial al Asociației de Dezvoltare Intercomunitară ALIANȚA VESTULUI, în valoare de 20.000 lei 
- plata cotizației anuale de 0,5 euro pentru fiecare locuitor cu domiciliu în Municipiul Timișoara, destinată acoperirii cheltuielilor de funcționare a aparatului tehnic-operațional al asociației.








PRIMAR

